106 Tumišang Jah!+Lebogang Jehofa, gobane o lokile;+Gobane botho bja gagwe ke bja go iša mehleng ya neng le neng.+ 2 Ke mang a ka bolelago mediro e matla ya Jehofa,+Goba ke mang a ka dirago gore ditumišo tša gagwe ka moka di kwewe?+ 3 Go thaba bao ba lotago toka,+Bao ba dirago toko ka dinako tšohle.+ 4 Hle Jehofa, nkgopole ka kgahlego yeo o kgahlegelago batho ba gago ka yona.+Ntlhokomele o be o mphološe,+ 5 Gore ke bone botho bja bahlaolwa ba gago,+Gore ke thabe ka lethabo la setšhaba sa gago,+Le gore ke ikgantšhe ka bohwa bja gago.+ 6 Re dirile sebe go etša borakgolokhukhu ba rena;+Re fošitše; re dirile bokgopo.+ 7 Ge e le borakgolokhukhu ba rena kua Egipita bona,Ba paletšwe ke go lemoga mediro ya gago e makatšago.+Ga se ba gopola bogolo bja botho bja gago bjo bogolo,+Eupša ba ile ba itshwara ka tsela ya borabele kua lewatleng, gona Lewatleng le Lehwibidu.+ 8 A ba phološa ka baka la leina la gagwe,+E le gore a tsebagatše matla a gagwe.+ 9 Ke moka a kgalemela Lewatle le Lehwibidu, la feleletša le gopile;+A ba phatšiša bodibeng bjalo ka ge eka ba phatša lešokeng;+ 10 Ka gona a ba phološa seatleng sa mohloi+Le go ba hlakodiša seatleng sa lenaba.+ 11 Ke moka meetse a khupetša manaba a bona;+Gwa se šale le letee la ona.+ 12 Ka gona ba ba le tumelo lentšung la gagwe;+Ba opela ditumišo tša go mo tumiša.+ 13 Eupša ba lebala mediro ya gagwe ka go akgofa;+Ba se letele tlhahlo ya gagwe.+ 14 Eupša ba ile ba bontšha kganyogo ya bona ya boithati lešokeng+Gomme ba leka Modimo leganateng.+ 15 Yena a ba nea seo ba bego ba se kgopela,+Le go romela bolwetši bjo bo otišago gare ga bona.+ 16 Ke moka ba hufegela Moshe mešašeng,+Gaešita le Arone mokgethwa wa Jehofa.+ 17 Ke moka lefase la ahlama la metša Dathane,+La ba la khupetša sehlopha sa Abirama.+ 18 Mollo wa tuka gare ga bona;+Kgabo ya ja ba kgopo.+ 19 Go oketša moo, ba ile ba dira namane kua Horebe+Ba ba ba khunamela modimo wa seswantšho,+ 20 Moo letago la ka ba ilego ba le nea+Seswantšho sa poo, yona yeo e fulago bjang.+ 21 Ba ile ba lebala Modimo Mophološi wa bona,+Yena yo a dirilego dilo tše kgolo kua Egipita,+ 22 A dira le mediro e makatšago nageng ya Hama,+Le dilo tše di boifišago Lewatleng le Lehwibidu.+ 23 O be a šetše a re o a ba fediša,+Ge nkabe e se be Moshe mohlaolwa wa gagwe,Yo a ilego a ba phophothela go yena,+Gore a okobatše pefelo ya gagwe ya gore a ba fediše.+ 24 Ba thoma go nyatša naga e rategago;+Ba se dumele lentšu la gagwe.+ 25 Ba dula ba ngunanguna ka ditenteng tša bona;+Ba se theetše lentšu la Jehofa.+ 26 Ka gona a ba enela a emišitše seatla sa gagwe,+Gore o tla ba fedišetša lešokeng,+ 27 Le gore o tla fedišetša bana ba bona ditšhabeng,+A ba a ba gašanya le dinaga.+ 28 Ba ikgomaretša go Baali wa Peoro+Le go ja dihlabelo tšeo di hlabetšwego bahu.+ 29 Ge ba be ba dutše ba oba molato ka mediro ya bona,+Ba ile ba welwa ke bošula gare ga bona.+ 30 Eitše ge Finease a eme gomme a tsene ditaba ka bogare,+Ya ba gona bošula bjoo bo kgaotšago. 31 A balelwa seo e le tokoGo iša melokong le melokong le go iša mehleng ya neng le neng.+ 32 Go oketša moo ba ile ba baka kgalefo meetseng a Meriba,+Moo dilo di ilego tša sepelela Moshe gampe ka baka la bona.+ 33 Gobane ba ile ba galefiša moya wa gagweGomme a šaetša ka molomo wa gagwe.+ 34 Ba se fediše merafo e mengwe,+Go etša ge Jehofa a be a ba boditše.+ 35 Ba itswakanya le ba ditšhaba+Gomme ba ithuta mekgwa ya bona.+ 36 Ba hlankela medingwana ya bona,+Yona ya fetoga molaba go bona.+ 37 Ba be ba direla batemona sehlabelo ka barwaLe barwedi ba bona.+ 38 Ka gona ba thula madi a se nago molato,+E lego madi a barwa ba bona le barwedi ba bona,Bao ba diretšego medingwana ya Kanana dihlabelo ka bona;+Naga ya šilafatšwa ke go tšhollwa ga madi.+ 39 Ba šilafatšwa ke mediro yeo ya bona,+Ba ba ba dula ba sa botege* ka tšeo ba bego ba di dira.+ 40 Ke moka bogale bja Jehofa bja tukela batho ba gagwe,+A hlaswa bohwa bja gagwe.+ 41 A ba gafela leboelela ka diatleng tša ditšhaba,+Gore ba bušwe ke bao ba ba hloilego,+ 42 E le gore manaba a bona a ba gatelele,Le gore ba gafelwe diatleng tša ona.+ 43 O be a ba hlakodiša gantši,+Eupša bona ba be ba rabela tseleng ya bona ya go se kwe,+Ke moka ba kokobeletšwa molato wa bona.+ 44 O be a bona tlalelo ya bona+Ge a be a ekwa sello sa bona sa ge ba mo lopa.+ 45 O be a gopola kgwerano ya gagwe yeo a e dirilego le bona,+Ke moka a šegame ka baka la go ata ga botho bja gagwe bjo bogolo.+ 46 A dira gore ba šokelweKe bohle bao ba ba thopilego.+ 47 Re phološe hle Jehofa Modimo wa rena,+Re kgoboketše go tšwa ditšhabeng+Gore re tle re leboge leina la gago le lekgethwa,+Re be re bolele ka go hlalala re go tumiša.+ 48 A go retwe Jehofa Modimo wa Isiraele+Go tloga mehleng ya neng le neng gaešita le go iša mehleng ya neng le neng;Anke batho ka moka ba re: “Amene.”+Tumišang Jah!+